Tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil ( http://eur-lex.europa.eu/budget/www/index-et.htm ). Teadmiseks on lisatud nende muudatuste ingliskeelne versioon, mis moodustab eelarve lisa.

Komisjon teeb ettepaneku ajakohastada põllumajanduskulude esialgset eelarvestust võrreldes 2018. aasta eelarveprojektiga –53,9 miljoni euro võrra. Euroopa Põllumajanduse Tagatisfondist (EAGF) rahastatavate põllumajanduskulude assigneeringuid on kirjalikus muutmisettepanekus nr 1/2018 kavandatud summas 43 464,4 miljonit eurot, mis on vähem kui EAGFi 2018. aasta kulude jaoks kättesaadav netosumma (netovaheülemmäär) 44 162,4 miljonit eurot . Hoolimata sellest, et EAGFi vajadused suurenesid 188,1 miljoni euro võrra, võib EAGFi assigneeringuid 2018. aasta eelarveprojektiga võrreldes vähendada, kuna EAGFile eraldatud täiendav sihtotstarbeline tulu (+242,0 miljonit eurot) ületab suurenenud vajadusi ja korvab need täielikult.

Seega prognoositakse 2018. aasta eelarveprojektis (koos kirjaliku muutmisettepanekuga nr 1/2018) rubriigi 2 jaoks 2018. aastal taotletavate kulukohustuste assigneeringute kogusummaks 59 499,6 miljonit eurot. Seega jääb vastava mitmeaastase finantsraamistiku ülemmäära suhtes 767,4 miljoni euro suurune varu kulukohustuste assigneeringutena. Rubriigi 2 maksete assigneeringud, mida vähendatakse võrreldes 2018. aasta eelarveprojektiga sama summa võrra kui kulukohustuste assigneeringuidki (–53,9 miljonit eurot), moodustavad 56 305,9 miljonit eurot.

2.1 Ülevaade

Kirjaliku muutmisettepaneku nr 1/2018 eesmärk on tagada, et põllumajanduseelarve põhineks uusimatel majandusandmetel ja õiguslikul raamistikul. 2017. aasta septembri lõpuks olid komisjonile teada esialgsed näitajad 2017. aasta toodangu kohta ning põllumajandusturgude väljavaated, mis võetakse 2018. aasta eelarvevajaduste ajakohastatud prognooside aluseks.





Lisaks turutegurite arvessevõtmisele käsitleb kirjalik muutmisettepanek nr 1/2018 pärast 2017. aasta mais koostatud 2018. aasta eelarveprojekti tehtud seadusandlike otsuste mõju põllumajandussektoris, samuti ettevalmistatavate, peagi vastu võetavate otsuste mõju.

Kokku on EAGFi vajadused 2018. aastal (võttes arvesse nn finantsdistsipliini käsitlevaid EAGFi sätteid) hinnanguliselt 44 710,4 miljonit eurot, mis on võrreldes 2018. aasta eelarveprojektiga 188,1 miljonit eurot rohkem. See suurenemine tuleneb peamiselt täiendavatest kuludest seoses puu- ja köögiviljakasvatussektori ning sea- ja linnulihasektori erakorraliste toetusmeetmetega, samuti intressimaksetega, mis on seotud Euroopa Kohtu otsusega endiste suhkru toodangumaksude kohta. Lisaks sellele hõlmab kirjalik muutmisettepanek nr 1/2018 mõningaid väikseid muudatusi peamistes turumeetmetes ning raamatupidamisarvestuse kontrollimist ja heakskiitmist käsitlevate otsustega seotud kuludes, mis on kantud peatükki 05 07 Euroopa Põllumajanduse Tagatisfondist (EAGF) rahastatav põllumajanduskulude audit. Peatüki 05 03 Otsetoetused, mis on ette nähtud põllumajandusettevõtjate sissetulekute suurendamiseks ja varieeruvuse vähendamiseks ning keskkonna- ja kliimaeesmärkide täitmiseks vajadused jäävad võrreldes 2018. aasta eelarveprojektiga peaaegu samaks.

2018. aastal eeldatavalt kasutada oleva sihtotstarbelise tulu summa suureneb 2018. aasta eelarveprojektis esitatud 1 004 miljonilt eurolt 1 246 miljonile eurole (+242 miljonit eurot), kompenseerides täielikult täiendavatest vajadustest tulenevad kulud. Prognoosi ajakohastamine on seotud raamatupidamisarvestuse kontrollimist ja heakskiitmist käsitlevatest otsustest (+104,9 miljonit eurot) ja eeskirjade eiramisest (–13 miljonit eurot) tulenevate summadega. Peale selle sisaldab kirjalik muutmisettepanek nr 1/2018 2017. aastast 2018. aastasse üle kantava sihtotstarbelise tulu hinnangulist summat 400,1 miljonit eurot (EAGFi hinnanguline ülejääk), millest 250 miljonit eurot sisaldus juba 2018. aasta eelarveprojektis. Hinnanguline ülejääk ei hõlma põllumajandussektori 2017. aasta kriisireservi kasutamata assigneeringuid (450,5 miljonit eurot), mis kantakse üle tagasimakseteks põllumajandustootjatele, kelle suhtes kohaldatakse 2018. aastal finantsdistsipliini.

Kirjeldatud ajakohastamise tulemusena on 2018. aastal EAGFi vajaduste katmiseks vaja kulukohustuste assigneeringuid summas 43 464,4 miljonit eurot, milles sisaldub ka 459,5 miljonit eurot põllumajandussektori kriisireservi tarbeks. See kogusumma jääb alla EAGFi netovaheülemmäära, mis on 44 162,4 miljonit eurot. See tähendab, et finantsdistsipliini mehhanismi kohaldatakse ainult eelarveaasta 2018 jaoks põllumajandussektori kriisireservi loomiseks .

2.2 Üksikasjalikud märkused

05 02 — Põllumajandussektori konkurentsivõime parandamine põllumajandusturgude toimimisse sekkumise kaudu (assigneeringud +81,8 miljonit eurot)

(miljonites eurodes – jooksevhindades) Sekkumised põllumajandusturgudel 2018. aasta eelarveprojekt Kirjalik muutmisettepanek

nr 1/2018 2018. aasta eelarveprojekt

(sh kirjalik muutmisettepanek nr 1/2018) Vajadus 2 676,3 +81,8 2 758,1 - 2017. aastal kasutada olev prognoositav sihtotstarbeline tulu 400,0 +0,0 400,0 Taotletud assigneeringud 2 276,3 +81,8 2 358,1

Kokkuvõttes on põllumajandusturgudel võetavatest sekkumismeetmetest tulenevaid vajadusi võrreldes 2018. aasta eelarveprojektiga suurendatud 81,8 miljoni euro võrra. Sama summa võrra suurenevad kirjalikus muutmisettepanekus nr 1/2018 taotletavad assigneeringud, sest peatükis 05 02 kättesaadav sihtotstarbeline tulu (400 miljonit eurot) jääb võrreldes 2018. aasta eelarveprojektiga muutumatuks.

Puu- ja köögiviljakasvatuse puhul peegeldab kavandatud 12,8 miljoni euro suurune suurenemine virsikute ja nektariinide erakorraliste turult kõrvaldamise meetmete hiljutise muudatusega seotud hinnangulisi lisakulusid .

Tehakse ettepanek suurendada 7,0 miljoni euro võrra veinisektori riiklike toetusprogrammide rahastamiseks ette nähtud assigneeringuid eelarvepunktis 05 02 09 08, et võtta arvesse kõige värskeimaid eelarve täitmise näitajaid.

Piimasektori assigneeringud (eelarveartikkel 05 02 12) suurenevad 2,0 miljoni euro võrra seoses lõssipulbri ajakohastatud laokuludega, sest selle kogused riikliku sekkumise varudes on ikka veel suuremad kui algselt prognoositud.

Suurim kirjalikus muutmisettepanekus nr 1/2018 kavandatud muudatus on seotud sea- ja linnulihasektoriga (eelarveartikkel 05 02 15), mida suurendatakse 60,0 miljoni euro võrra erakorralisteks abimeetmeteks põllumajandusettevõtjatele seoses sigade Aafrika katku ja lindude gripi puhanguga.

05 03 — Otsetoetused, mis on ette nähtud põllumajandusettevõtjate sissetulekute suurendamiseks ja varieeruvuse vähendamiseks ning keskkonna- ja kliimaeesmärkide täitmiseks (assigneeringud –244,5 miljonit eurot)

(miljonites eurodes – jooksevhindades) Otsetoetused 2018. aasta eelarveprojekt Kirjalik muutmisettepanek

nr 1/2018 2018. aasta eelarveprojekt

(sh kirjalik muutmisettepanek nr 1/2018) Pärast finantsdistsipliini kohaldamist (kaasa arvatud assigneeringud põllumajandussektori kriisireservi tarbeks) Vajadus 41 747,1 -2,5 41 744,6 - 2017. aastal kasutada olev prognoositav sihtotstarbeline tulu 604,0 +242,0 846,0 Taotletud assigneeringud 41 143,1 -244,5 40 898,6

Peatükis 05 03 taotletud assigneeringuid vähendatakse 2018. aasta eelarveprojektiga võrreldes 244,5 miljoni euro võrra. Selline muutus tuleneb peamiselt suuremast sihtotstarbeliste tulude summast (242,0 miljonit eurot), mis on ette nähtud eelarvepunktis 05 03 01 10 Põhitoetuskava. Kõige värskemate eelarve täitmist käsitlevate andmete alusel muudetakse otsetoetustega seotud vajadusi ainult piiratud määral (-2,5 miljonit eurot). Otsetoetuste eelarvepunktide vahel on mõningaid erinevusi, mis peegeldavad ajakohastatud teavet liikmesriikide rakendamisvalikute kohta. Kõige tähtsamad neist kirjalikus muutmisettepanekus nr 1/2018 on seotud keskkonnasäästlikumaks muutmise toetusega (+95,0 miljonit eurot eelarvepunktis 05 03 01 11), noorte põllumajandustootjate toetusega (+34,0 miljonit eurot eelarvepunktis 05 03 01 13), ümberjaotava toetusega (+14,0 miljonit eurot eelarvepunktis 05 03 01 07) ja väikepõllumajandustootjate kavaga (–110,0 miljonit eurot eelarvepunktis 05 03 02 61).

Muud Euroopa Põllumajanduse Tagatisfondist (EAGF) rahastatavad põllumajanduskulud (assigneeringud +108,8 miljonit eurot)